****

**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL SUTIKIMO PERIMTI VALSTYBĖS TURTĄ**

2016 m. gruodžio 22 d. Nr. T2-308

Klaipėda

Vadovaudamasi Lietuvos Respublikos vietos savivaldos įstatymo 6 straipsnio 32 ir 35 punktais, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu, 12 straipsnio 2 dalimi, 20 straipsnio 1 dalies 5 punktu ir atsižvelgdama į Klaipėdos apskrities vyriausiojo policijos komisariato2016-04-26 raštą Nr. 30‑S‑35157(4.68) „Dėl triukšmą slopinančios sienutės“,Klaipėdos miesto savivaldybės taryba nusprendžia:

1. Sutikti perimti Klaipėdos miesto savivaldybės nuosavybėn savarankiškosioms funkcijoms įgyvendinti valstybei nuosavybės teise priklausantį ir šiuo metu Klaipėdos apskrities vyriausiojo policijos komisariato patikėjimo teise valdomą ilgalaikį materialųjį turtą – triukšmą slopinančią sienutę Kauno g., Klaipėdoje (unikalus Nr. 4400-3695-9150, pažymėjimas plane – t, aukštis – 2,40 m, ilgis – 120,82 m, plotas – 290,00 kv. m).

2. Perduoti sprendimo 1 punkte nurodytą turtą, jį perėmus savivaldybės nuosavybėn, Klaipėdos miesto savivaldybės administracijai valdyti, naudoti ir disponuoti patikėjimo teise.

3. Įgalioti Klaipėdos miesto savivaldybės administracijos direktorių savivaldybės vardu pasirašyti sprendimo 1 punkte nurodyto turto perdavimo ir priėmimo aktą.

4. Skelbti šį sprendimą Klaipėdos miesto savivaldybės interneto svetainėje.

|  |  |
| --- | --- |
| Savivaldybės meras | Vytautas Grubliauskas |